# Yhteyden muodostaminen Bluetooth®-kuulokkeisiin ja -kaiuttimiin

Huomautus: tämä osa ei ole voimassa, jos käytössä on Windows 8 tai uudempi.

Bluetooth-stereo- ja monokuulokkeita voi käyttää musiikin kuunteluun tietokoneessa. Tietokoneeseen voi myös liittää Bluetooth-kaiuttimet.

Tuettuihin ääniprofiileihin kuuluvat muun muassa seuraavat:

- A2DP, lähde ja nielu
- AVRCP, ohjain ja kohde
- HFP/HSP, ääniyhdyskäytävä
- Integrointi Windows Media Playerin ja Centerin kanssa

## Musiikin kuuntelu tietokoneelta Bluetooth-kuulokkeilla tai -kaiuttimilla

Bluetooth-stereokuulokkeet voidaan yhdistää tietokoneeseen musiikin kuuntelua ja tietokoneen musiikkisoittimen hallintaa varten. Yhdistämisen jälkeen Bluetooth-stereolaitteella voidaan pysäyttää tai keskeyttää toisto ja jatkaa toistoa, siirtyä seuraavaan tai edelliseen kappaleeseen ja säätää tietokoneen musiikkisoittimen äänenvoimakkuutta.

Lisätyn Bluetooth-laitteen Palvelut-ikkunassa (katso Uuden Bluetooth®-laitteen lisääminen ja yhdistäminen):

1. Muodosta yhteys napsauttamalla Kuuntele musiikkia -linkkiä Palvelut-ikkunassa.
2. Palvelut-ikkunan viesti päivittyy, kun yhteys on muodostettu. Bluetooth-kuulokkeista tai -kaiuttimista tulee tietokoneen musiikintoiston oletusaudiolaite.
3. Jos musiikki ei kuulu Bluetooth-kuulokkeista yhteyden muodostamisen jälkeen, tarkista, että Oletusaudiolaite-asetukset on määritetty jäljempänä olevan kohdan Oletusaudiolaite mukaisesti.
4. Katkaise nykyinen ääniyhteys napsauttamalla Katkaise Palvelut-ikkunan kohdassa Kuuntele musiikkia. Käyttöjärjestelmän oletusaudiolaite palautetaan alkuperäiseen asetukseen.

#### Oletusäänilaite

Kun ääniyhteys muodostetaan Bluetooth-stereokuulokkeisiin tai -kaiuttimiin, Bluetooth-kuulokeäänilaite valitaan automaattisesti oletuslaitteeksi Windows-käyttöjärjestelmässä. Joissakin harvoissa tapauksissa voi käydä niin, että oletusarvoinen Bluetooth-kuulokeäänilaite ei toimi automaattisesti. Jos esimerkiksi valitset manuaalisesti toisen äänilaitteen oletuslaitteeksi, ennen kuin yhteys Bluetooth-kuulokeäänilaitteen kanssa muodostetaan, Bluetooth-kuulokeäänilaite ei ehkä toimi. Valitse siinä tapauksessa Toistolaitteet ilmaisinalueen valikosta tai valitse Ohjauspaneelin Laitteisto ja äänet -kohdasta Äänilaitteiden hallinta, ja määritä Bluetooth-kuulokeäänilaite oletuslaitteeksi.

## Bluetooth-kuulokemikrofonin käyttäminen VoIP-puheluihin

Bluetooth-monokuulokkeita voidaan käyttää VoIP-puhelinohjelmien ääniviestintälaitteina.

Lisätyn Bluetooth-laitteen Palvelut-ikkunassa (katso Uuden Bluetooth®-laitteen lisääminen ja yhdistäminen):

1. Napsauta Välitä VoIP-puhelut handsfree-laitteeseen -linkkiä Palvelut-ikkunassa.
2. Palvelut-ikkunan ilmoitus päivittyy, kun yhteys on muodostettu. Sen jälkeen kuulokkeet voi määrittää oletusviestintälaitteeksi VoIP-ohjelmille, kuten Skypelle.
3. Katkaise nykyinen audioyhteys napsauttamalla Katkaise Palvelut-ikkunan kohdassa Välitä VoIP-puhelut handsfree-laitteeseen.

#### Oletusviestintälaite

Kun ääniyhteys muodostetaan Bluetooth-monokuulokkeisiin, Bluetooth-kuulokeäänilaite valitaan automaattisesti oletusviestintälaitteeksi Windows-käyttöjärjestelmässä. Joissakin harvoissa tapauksissa voi käydä niin, että oletusarvoinen Bluetooth-kuulokeäänilaite ei toimi automaattisesti. Jos esimerkiksi valitset manuaalisesti toisen äänilaitteen oletusviestintälaitteeksi, ennen kuin yhteys Bluetooth-äänilaitteen kanssa muodostetaan, Bluetooth-äänilaite ei ehkä toimi. Valitse siinä tapauksessa Toistolaitteet ilmaisinalueen valikosta tai valitse Ohjauspaneelin Laitteisto ja äänet -kohdasta Äänilaitteiden hallinta, ja määritä Bluetooth-kuulokeäänilaite oletusviestintälaitteeksi.

Huomautus: Jos Bluetooth-kuulokeäänilaite ei ole ainut äänilaite Windows-käyttöjärjestelmässä, Bluetooth-kuulokeäänilaite ei toimi oletuslaitteena automaattisesti. Jos haluat määrittää Bluetooth-kuulokeäänilaitteen oletuslaitteeksi, valitse ilmaisinalueen valikosta Toistolaitteet tai valitse Ohjauspaneelin Laitteisto ja äänet -kohdasta Äänilaitteiden hallinta, ja määritä Bluetooth-kuulokeäänilaite oletuslaitteeksi.

## Musiikin toistaminen Bluetooth-laitteesta tietokoneen kaiuttimilla

Voit toistaa ääntä Bluetooth-laitteesta käyttämällä tietokoneen kaiuttimia.

Lisätyn Bluetooth-laitteen Palvelut-ikkunassa (katso Uuden Bluetooth®-laitteen lisääminen ja yhdistäminen):

1. Napsauta Toista musiikkia -linkkiä Palvelut-ikkunassa.
2. Tämän jälkeen äänen suoratoisto Bluetooth-etälaitteesta ohjataan tietokoneen kaiuttimiin (tai muuhun tietokoneessa määritettyyn oletusaudiolaitteeseen).
3. Kun Toista musiikkia -yhteys on aktiivinen, etämediasoitinta voidaan hallita Bluetoothilla Bluetooth-kaukosäädin-ikkunassa. Bluetooth-kaukosäädin-kuvake ilmestyy järjestelmän tehtäväpalkkiin. Bluetooth-kaukosäädin-ikkuna tulee näkyviin, kun kuvaketta napsautetaan. Ikkuna tukee tavanomaisia toimintoja, kuten toista/pysäytä, seuraava/edellinen kappale ja äänenvoimakkuuden säätö.
4. Kun haluat lopettaa tietokoneen käytön Bluetooth-kaiuttimena, napsauta Katkaise-linkkiä Palvelut-ikkunassa.