# Szoftver-licencszerződés

FONTOS TUDNIVALÓ AZ ÖSSZES FELHASZNÁLÓ ÉS FORGALMAZÓ SZÁMÁRA:

Az Intel vezeték nélküli LAN adaptereinek fejlesztése, gyártása, tesztelése és minőségellenőrzése olyan módon történik, hogy a helyi és kormányzati előírásoknak megfeleljenek azokban a régiókban, ahová szánják és/vagy szállítják őket. Mivel a vezeték nélküli LAN eszközök rendszerint nem rendelkeznek licenccel, és közös hullámhossztartományt használnak radarokkal, műholdakkal és egyéb licenccel rendelkező vagy nem rendelkező eszközökkel, így időnként szükség lehet ezen eszközök észlelésére és elkerülésére, illetve a használat korlátozására az eszközökkel való interferencia megelőzéséhez. Sok esetben az Intel tesztadatokkal kényszerül igazolni a területi és helyi szabályoknak való megfelelőséget, mielőtt megkapná a tanúsítványt vagy engedélyt az eszköz használatára. Az Intel vezeték nélküli LAN adapterének EEPROM, firmware és eszközillesztő szoftver komponenseit úgy tervezték, hogy lehetőséget nyújtsanak a rádió működését szabályozó paraméterek pontos szabályozására, és biztosítsák az elektromágneses (EMC-) megfelelőséget. Ezek a paraméterek a teljesség igénye nélkül tartalmazzák a jelerősítést, a hullámhosszhasználatot, a csatornák pásztázását és az emberi veszélyeztetést.

Ezen okok miatt az Intel nem engedélyezi harmadik félnek a vezeték nélküli LAN adapter bináris formátumban lévő szoftvereinek (például az EEPROM és a firmware) bármilyen manipulálását. Ezen felül az Intel vezeték nélküli LAN adapterével használt bármilyen jogosulatlan fél által kínált javítócsomag, segédeszköz, vagy kód (például az Intel által jóvá nem hagyott (beleértve a nyílt forráskódúakat is) javítócsomagok, segédeszközök vagy kód) a következőket vonja maga után: (i) a termékek megfelelősége az Ön kizárólagos felelőssége (ii) az Intel semmilyen felelősséget nem vállal bármilyen elméleti felelősség esetén a módosított termékekkel kapcsolatos bármilyen problémánál, beleértve (a teljesség igénye nélkül) a jótállási követeléseket és/vagy a nem megfelelőségből fakadó problémákat (iii) az Intel nem nyújt és nem is kötelezhető segítségnyújtásra harmadik félnek ilyen módosított termékek esetén.

Megjegyzés: Sok esetben a hatóságok a vezeték nélküli LAN adaptereket moduloknak tekintik, és ennek megfelelően a teljes rendszer jóváhagyását azon tesztadatok beérkezéséhez és átnézéséhez kötik, amelyek igazolják, hogy az antennák és a rendszerkonfiguráció nem okozza az elektromágneses kompatibilitás (EMC) és a rádió működésének nem megfelelőségét.

[1] Bluetooth vezeték nélküli technológia: A Bluetooth védjegy a birtokosának tulajdona. Az Intel, Inc. a védjegy használatát licencelte.