# Jótállás

## Egy éves korlátozott jótállás hardverre

### Korlátozott jótállás

Az Intel garantálja a termék vásárlójának, hogy a termék, ha megfelelően helyezték üzembe és használják, mentes lesz anyag- és összeszerelési hibáktól, és a termék eredeti csomagolásában történő megvásárlásától számítva egy (1) éven keresztül megfelel az Intel termékre vonatkozó, nyilvánosan elérhető specifikációinak.

A TERMÉKKEL VAGY A TERMÉK RÉSZEKÉNT ÉRKEZŐ BÁRMILYEN SZOFTVERT A JELENLEGI FORMÁJÁBAN KELL ELFOGADNI, KIZÁRVA AZ ÖSSZES TÖBBI JÓTÁLLÁST, LEGYEN AZ KÖZVETLEN, KÖZVETETT (NEM KIZÁRÓLAGOSAN BELEÉRTVE AZ ELADHATÓSÁGRA, JOGSZAVATOSSÁGRA VAGY EGY ADOTT CÉLRA VALÓ HASZNÁLHATÓSÁGRA VONATKOZÓ GARANCIÁT), azonban az Intel vállalja, hogy a hordozó, amelyen a szoftver érkezik, a kézbesítéstől számítva kilencven (90) napig mentes lesz a hibáktól. Ha ilyen hiba lép fel a jótállási idő alatt, visszaküldheti a hibás hordozót az Intel számára a szoftver cseréje vagy egyéb módon történő kézbesítése céljából az Intel saját belátására bízva az ügyintézést külön díj felszámítása nélkül. Az Intel nem vállal jótállást vagy felelősséget az alábbi szoftveren belüli információk, szöveg, képek, hivatkozások és egyéb elemek pontosságáért vagy teljességéért.

Ha a termék, amelyre az alábbi korlátozott jótállás vonatkozik, meghibásodik a jótállási idő alatt olyan ok miatt, amelyre kiterjed ez a korlátozott jótállás, Az Intel a lehetőségek figyelembe vételével a következőket fogja tenni:

- MEGJAVÍTJA a terméket hardver vagy szoftver segítségével; VAGY
- KICSERÉLI a terméket egy másik termékre, VAGY ha az Intel nem tudja megjavítani vagy kicserélni a terméket,
- VISSZATÉRÍTI a termék aktuális árát abban az időpontban, amikor az Intel a jótállási szolgáltatást megkapta a jelen korlátozott jótállás alapján.

JELEN KORLÁTOZOTT JÓTÁLLÁS ÉS BÁRMILYEN KÖZVETETT JÓTÁLLÁS, AMELYNEK ALAPJA EGY MEGFELELŐ ÁLLAMI, NEMZETI, TERÜLETI VAGY HELYI TÖRVÉNY CSAK A TERMÉK EREDETI VÁSÁRLÓJÁT ILLETI.

### A korlátozott jótállás érvényességi köre

Az Intel nem garantálja, hogy a termék, amelyet önmagában vagy más termékbe építve vásároltak, nem kizárólagosan beleértve félvezető alkatrészeket, mentes lenne tervezési hiányosságoktól vagy hibáktól. A jelenleg ismert hibák igény esetén elérhetők. Ezen felül ez a korlátozott jótállás NEM terjed ki a következőkre: (i) bármilyen költségre, amely a termék cseréjekor vagy javításakor merül fel, beleértve a munka-, az üzembe helyezési vagy egyéb díjakat, különös tekintettel az olyan termékek eltávolítására vagy cseréjére, amelyet hozzáforrasztottak vagy egyéb módon rögzítettek egy nyomtatott áramkörhöz vagy beépítettek egy másik termékbe, (ii) a termék külső hatás által okozott sérülésére, beleértve a véletlen balesetet, az elektromos árammal kapcsolatos hibákat, különleges, mechanikus vagy környezeti tényezőket, a termék nem előírásszerű használatát, a helytelen, a hanyag használatot, a baleseteket, a helytelen bánásmódot, a módosításokat, a javítást, a jogosulatlan beszerelést vagy nem teljes tesztelést, vagy (iii) a termékekre, amelyeket az Intel nyilvánosan közzétett specifikációnak nem megfelelően módosítottak vagy működtettek, vagy amelyeknél a termék eredeti azonosító jeleit (márkajelzést vagy sorozatszámot) eltávolították, megváltoztatták vagy olvashatatlanná tették, vagy (iv) olyan hibákra, amelyek a termékhez mellékelt szoftverek (nem az Intel általi) módosításából fakadnak (v) olyan szoftvertermékek használatára, amelyeket az Intel nem mellékelt a termékhez, vagy (vi) ha nem alkalmazták az Intel által közzétett módosításokat vagy javításokat a termékhez mellékelt szoftverekre.

### Jótállási szolgáltatás igénybe vétele

Ha jótállási szolgáltatást szeretne igénybe venni a termékhez, lépjen kapcsolatba a vásárlás eredeti helyével az ottani útmutatásnak megfelelően, vagy lépjen kapcsolatba az Intel ügyfélszolgálatával. Ha az Intel jótállási szolgáltatását szeretné igénybe venni, lépjen kapcsolatba a helyi Intel ügyfélszolgálati (ICS) központtal (http://www.intel.com/support/wireless/) a jótállás időtartama alatt hétköznap a szokásos munkaidőben (a helyi idő szerint), és küldje vissza a terméket a megfelelő ügyfélszolgálati központba. Tartsa kéznél a következőket: (1) név, levelezési cím, e-mail cím, telefonszám és az Egyesült Államokban egy érvényes hitelkártya információi; (2) a vásárlást igazoló papír; (3) a terméken található típusnév és termékazonosító szám és (4) a probléma leírása. Az ügyfélszolgálati munkatárs további adatokat kérhet Öntől a probléma természetének függvényében. Miután az ügyfélszolgálati központnál ellenőrizték, hogy igénybe vehető a termékhez a jótállási szolgáltatás, kapni fog egy termék-visszaküldési azonosító (RMA-) számot, és tájékoztatják arról, hogy a terméket hogyan kell eljuttatni a kijelölt ügyfélszolgálati központba. Amikor visszaküldi a terméket az ügyfélszolgálati központba, az RMA-számot tüntesse fel a csomagoláson. Az Intel nem fogadja el az RMA-szám nélkül visszaküldött termékeket, illetve amelynél érvénytelen RMA-szám van a csomagoláson. A terméket az ügyfélszolgálati központba az eredeti vagy azzal egyenértékű csomagolásban kell eljuttatnia a szállítási költségek előzetes kifizetésével (az Egyesült Államokon belül), és vállalnia kell a felelősséget a szállítás során keletkező károkért vagy veszteségekért. Az Intel a terméket javíthatja vagy kicserélheti egy új vagy felújított termékre vagy alkatrészre, ahogy azt az Intel megfelelőnek ítéli. A megjavított vagy kicserélt terméket az Intel a visszaküldött termék ügyfélszolgálati központba való beérkezése után ésszerű határidőn belül a saját költségén juttatja vissza Önhöz. A visszaküldött termék az ügyfélszolgálati központba való beérkezés után az Intel tulajdonába kerül. A kicserélt termékre jelen írott jótállás érvényes, és ugyanezen korlátozott felelősségvállalások és kivételek érvényesek rá kilencven (90) napig vagy az eredeti jótállási idő hátralévő részében attól függően, hogy melyik a hosszabb. Ha az Intel kicseréli a terméket, a korlátozott jótállás ideje a kicserélt termékre nem hosszabbodik meg.

### A JÓTÁLLÁS KORLÁTAI ÉS KIVÉTELEI

EZ A JÓTÁLLÁS A TERMÉK ÖSSZES JÓTÁLLÁSÁT HELYETTESÍTI, ÉS AZ INTEL ELUTASÍT MINDEN MÁS KÖZVETLEN VAGY KÖZVETETT JÓTÁLLÁST NEM KIZÁRÓLAGOSAN BELEÉRTVE AZ ELADHATÓSÁG, EGY ADOTT CÉLRA VALÓ HASZNÁLHATÓSÁG, A JOGSZAVATOSSÁG, AZ ÜGYMENET ÉS A KERESKEDELMI SZOKÁSOK KÖZVETETT JÓTÁLLÁSAIT. Bizonyos államokban (vagy törvényhozási körzetekben) nem engedélyezik a közvetett jótállások kizárását, így ez a korlátozás nem feltétlenül vonatkozik Önre. AZ ÖSSZES KÖZVETLEN ÉS KÖZVETETT JÓTÁLLÁS A KORLÁTOZOTT JÓTÁLLÁS IDŐTARTAMÁRA VONATKOZIK. EZEN IDŐSZAKON KÍVÜL SEMMILYEN JÓTÁLLÁS NEM ÉRVÉNYES. Bizonyos államokban (vagy törvényhozási körzetekben) nem engedélyezik a közvetett jótállások időtartamának korlátozását, így ez a korlátozás nem feltétlenül vonatkozik Önre.

### A FELELŐSSÉGVÁLLALÁS KORLÁTAI

AZ INTEL FELELŐSSÉGE JELEN VAGY BÁRMILYEN MÁS KÖZVETETT VAGY KÖZVETLEN JÓTÁLLÁS ALATT JAVÍTÁSRA, CSERÉRE VAGY PÉNZVISSZATÉRÍTÉSRE VONATKOZIK A FENT LEÍRTAKNAK MEGFELELŐEN. EZEN JÓVÁTÉTELEK A KIZÁRÓLAGOS JÓVÁTÉTELEK A SZAVATOSSÁGI KÖTELEZETTSÉG BÁRMILYEN MEGSZEGÉSE ESETÉN. A TÖRVÉNY ÁLTAL MEGENGEDETT MAXIMÁLIS MÉRTÉKBEN AZ INTEL NEM FELELŐS BÁRMILYEN KÖZVETLEN, SPECIÁLIS, VÉLETLEN VAGY KÖVETKEZMÉNYKÉNT FELLÉPŐ OLYAN KÁRÉRT, AMELY JÓTÁLLÁSI VAGY EGYÉB JOGI KÖTELEZETTSÉGBŐL ADÓDIK (KORLÁTOZÁS NÉLKÜL BELEÉRTVE A NYERESÉG KIESÉSÉT, A RENDSZER LEÁLLÁSÁNAK IDŐTARTAMÁT, A HÍRNEVET ÉRT VESZTESÉGET, BERENDEZÉSEK ÉS BIRTOKTÁRGYAK KÁRÁT VAGY CSERÉJÉT ÉS BÁRMILYEN KÖLTSÉGET, AMELY A HELYREÁLLÍTÁSSAL, AZ ÚJRAPROGRAMOZÁSSAL VAGY A TERMÉKET TARTALMAZÓ RENDSZERBEN TÁROLT PROGRAMOK VAGY ADATOK VISSZAÁLLÍTÁSÁVAL KAPCSOLATOS), MÉG AKKOR IS, HA AZ INTEL TUDOTT AZ ILYEN KÁROK LEHETŐSÉGÉRŐL. Bizonyos államokban (vagy törvényhozási körzetekben) nem engedélyezik a véletlen vagy következményként fellépő károk korlátozását vagy kizárását, így a fenti korlátozások vagy kizárások nem feltétlenül vonatkoznak Önre. JELEN KORLÁTOZOTT JÓTÁLLÁS MEGHATÁROZOTT JOGOKAT BIZTOSÍT ÖNNEK, ÉS TOVÁBBI JOGOKKAL IS RENDELKEZHET, AMELYEK ÁLLAMONKÉNT VAGY TÖRVÉNYHOZÁSI KÖRZETEKKÉNT ELTÉRNEK. AZ ÖSSZES VITA, AMELY EZEN KORLÁTOZOTT JÓTÁLLÁS ALAPJÁN MERÜL FEL, A KÖVETKEZŐ HELYEN RENDEZENDŐ A KÖVETKEZŐ TÖRVÉNYEK ALAPJÁN: AZ EGYESÜLT ÁLLAMOKBAN, KANADÁBAN, ÉSZAK- ÉS DÉL-AMERIKÁBAN A HELY SANTA CLARA, CALIFORNIA, EGYESÜLT ÁLLAMOK, ÉS A VONATKOZÓ TÖRVÉNYEK A DELAWARE ÁLLAMBAN ÉRVÉNYES TÖRVÉNYEK. AZ ÁZSIAI ÉS A CSENDES ÁZSIAI TÉRSÉGBEN (KIVÉVE KÍNA SZÁRAZFÖLDI RÉSZÉT), A HELY SZINGAPÚR, A VONATKOZÓ TÖRVÉNYEK PEDIG A SZINGAPÚRBAN ÉRVÉNYES TÖRVÉNYEK. EURÓPÁBAN ÉS A VILÁG TÖBBI RÉSZÉN A HELY LONDON, ÉS A VONATKOZÓ TÖRVÉNYEK AZ ANGLIÁBAN ÉS WALESBEN ÉRVÉNYES TÖRVÉNYEK. HA BÁRMILYEN ELTÉRÉS MERÜL FEL A KORLÁTOZOTT JÓTÁLLÁS ANGOL NYELVŰ ÉS EGYÉB LEFORDÍTOTT VÁLTOZATA KÖZÖTT (KIVÉVE AZ EGYSZERŰSÍTETT KÍNAI VÁLTOZATOT), AZ ANGOL NYELVŰ VÁLTOZATOT KELL MÉRVADÓNAK TEKINTENI.

FONTOS! HA AZ INTEL NEM ADOTT KÜLÖN ÍRÁSOS EGYEZMÉNYT RÓLA, JELEN TERMÉKEKET NEM TERVEZTÉK ÉS SZÁNTÁK ORVOSI, ÉLETMENTŐ VAGY LÉTFENNTARTÓ RENDSZEREKBE, SZÁLLÍTÁSI RENDSZEREKBE, NUKLEÁRIS RENDSZEREKBE VAGY EGYÉB OLYAN KRITIKUS FELHASZNÁLÁSI TERÜLETRE, AMELYNÉL AZ INTEL TERMÉK HIBÁJA OLYAN HELYZETET OKOZHAT, AHOL SZEMÉLYI SÉRÜLÉS VAGY HALÁL VESZÉLYE ÁLL FENN.