# Új Bluetooth® eszköz hozzáadása és csatlakoztatása

## Windows 7

A Bluetooth-eszközök az alábbi 3 lépéssel csatlakoztathatók:

1. Fedezze fel az eszközt:
   1. Kapcsolja be a Bluetooth-eszközt, és állítsa felfedezhető üzemmódba. Ennek módjáról lásd az eszköz használati útmutatóját.
   2. Kattintson a Bluetooth tálcaikonra a számítógépen, majd válassza az Eszköz hozzáadása menüelemet, amellyel megjelenítheti a számítógép hatótávolságán belül található Bluetooth-eszközöket.
2. Párosítás és biztonságos kapcsolat létrehozása az eszközzel:
   1. Ha az Eszköz hozzáadása ablakban megjelenik a kívánt Bluetooth-eszköz, kattintson duplán az eszköz ikonjára, vagy válassza ki az eszköz ikonját, és kattintson a Következő gombra. Az eszköz típusától és biztonsági beállításaitól függően felkérést kaphat az eszköz párosítására.
      Megjegyzés: A legtöbb Bluetooth-eszköz a szolgáltatások keresése előtt a kapcsolat létrehozásához hitelesítést (vagy párosítást) igényel.
   2. Ha a számítógépen és a Bluetooth-eszközön beírt vagy létrehozott titkos PIN kódok azonosak, a számítógép és a Bluetooth-eszköz párosítva lesz. A titkos PIN kódok azonosságának megerősítésére válassza az Igen lehetőséget, majd kattintson a Következő gombra.
   3. Ha a párosítás sikerrel járt, egy erről tájékoztató üzenet jelenik meg az Eszköz hozzáadása ablakban. A hozzáadott eszköz megtekintéséhez kattintson az Eszközök és nyomtatók megjelenítése hivatkozásra1. Ha végzett, kattintson a Bezárás gombra az Eszköz hozzáadása ablakban.
3. A számítógép csatlakoztatása a Bluetooth-eszköz egyik szolgáltatásához:
   1. Kattintson duplán a hozzáadott eszköz ikonjára az eszközhöz tartozó Szolgáltatások ablak megnyitásához.
   2. A Szolgáltatások ablakban megtekintheti a Bluetooth-eszközzel végezhető műveleteket (pl. Távoli mappa tallózása, Zenehallgatás).

## Windows 8 és újabb

Alapértelmezettként a Windows 8 és újabb rendszerek az eszközök hozzáadására modern interfészt használnak. Az alábbi lépéseket követve adjon hozzá és csatlakoztasson egy eszközt.

1. Fedezze fel az eszközt:
   1. Kapcsolja be a Bluetooth-eszközt, és állítsa felfedezhető üzemmódba. Ennek módjáról lásd az eszköz használati útmutatóját.
   2. A számítógépen kattintson a Bluetooth tálca ikonra, és válassza az Bluetooth-eszköz telepítése menüelemet. Ezzel megjeleníti a modern interfészt, valamint a számítógép hatótávolságán belül található eszközöket.
2. Párosítás és biztonságos kapcsolat létrehozása az eszközzel:
   1. Válassza ki a kívánt eszközt. Az eszköz típusától és biztonsági beállításaitól függően felkérést kaphat az eszköz párosítására.
   2. Ha a számítógépen és a Bluetooth-eszközön beírt vagy létrehozott titkos PIN kódok azonosak, a számítógép és a Bluetooth-eszköz párosítva lesz.

## Támogatott eszközök

Az alábbi Bluetooth-szolgáltatások támogatottak. A támogatott Bluetooth-eszközökkel kapcsolatos további információk az alábbi helyen érhetők el:

- Bluetooth®-fájlátvitel
- Bluetooth® fejbeszélő vagy hangszóró csatlakoztatása
- Csatlakozás Bluetooth® nyomtatóhoz
- Bluetooth® Low Energy HID eszközök csatlakoztatása
- Személyes adatok szinkronizálása Bluetooth® kapcsolaton keresztül
- A Bluetooth® funkció felügyelete és konfigurálása

1 Az Eszközök és nyomtatók menüpont a Vezérlőpult alatt található.