# Telepítés, javítás, eltávolítás és frissítés

## Telepítés

A telepítés megkezdéséhez engedélyezze a hardvert, és indítsa el a Setup.exe fájlt a telepítőlemezen. Ezzel elindítja a Telepítő varázsló alkalmazást.

Kövesse a Telepítővarázsló utasításait:

1. Kattintson a Következő gombra az Üdvözöljük! oldalon.
2. Olvassa el a licencszerződést, majd fogadja el a Licencszerződés oldalon. Ezután kattintson a Következő gombra.
3. Ha szükséges, módosítsa a telepítési mappát a Célmappa lapon.
   A program telepítésének alapértelmezett helye a „C:\Program Files\Intel\Bluetooth” mappa.
4. A telepítési folyamat elindításához kattintson a Telepítés gombra a Készen áll a program telepítésére oldalon. Az alkalmazás jelzi, hol tart a szoftver telepítése.
5. Amikor a telepítés befejeződött, kattintson a Befejezés parancsra.
6. Ha a telepítés véget ért, az alkalmazást a tálcáról, a Bluetooth® ikonra kattintva indíthatja el.

## Javítás

A telepítés javításához végezze el az alábbi lépéseket:

1. Nyissa meg a Vezérlőpultot.
2. Kattintson a Program eltávolítása hivatkozásra a Vezérlőpult Programok csoportjában, vagy kattintson duplán a Programok és szolgáltatások ikonra.
3. Válassza az Intel® vezeték nélküli Bluetooth® lehetőséget az alkalmazások listájában, majd kattintson rá duplán.
4. Kattintson a Következő gombra a Telepítő varázsló ablakban.
5. Kattintson a Javítás gombra, és kövesse az utasításokat.
6. A javítás befejezéséhez indítsa újra a rendszert. A módosítások csak a rendszer ismételt elindítását követően lépnek életbe.

## Eltávolítás

Az eltávolításhoz végezze el az alábbi lépéseket:

1. Nyissa meg a Vezérlőpultot.
2. Kattintson a Program eltávolítása hivatkozásra a Vezérlőpult Programok csoportjában, vagy kattintson duplán a Programok és szolgáltatások ikonra.
3. Válassza az Intel® vezeték nélküli Bluetooth® lehetőséget az alkalmazások listájában, majd kattintson rá duplán.
4. Kattintson a Következő gombra a Telepítő varázsló ablakban.
5. Kattintson az Eltávolítás elemre, és kövesse az utasításokat.
6. Az eltávolítás befejezéséhez indítsa újra a rendszert. A rendszer ismételt elindításának befejeztével a Bluetooth szoftver el lesz távolítva a számítógépről.

## Frissítés

A frissítéshez hajtsa végre az alábbi műveletek egyikét:

- Indítsa el a szoftver legfrissebb verzióját tartalmazó telepítőcsomagot, majd kövesse a varázsló utasításait.
- Távolítsa el a telepített szoftver aktuális verzióját, indítsa újra a számítógépet, és futtassa le a szoftver legfrissebb verzióját tartalmazó telepítőcsomagot.