# Tiedoston siirto Bluetooth®-yhteyden kautt

Voit jakaa tietokoneellasi olevia paikallisia kansioita muiden Bluetooth-laitteiden kanssa, siirtää kaikentyyppisiä tiedostoja tietokoneen ja Bluetooth-laitteiden välillä, luoda tai poistaa tiedostoja ja kansioita Bluetooth-laitteessa ja lähettää tiedostoja Bluetooth-laitteisiin käyttämällä Microsoft Office -valikon ohjattua lähetystoimintoa.

Tuetut profiilit ja roolit:

- File Transfer Profile (FTP) (Asiakasohjelma/Palvelin)
- Basic Imaging Profile (BIP) (aloittaja/vastaaja)
- Object Push -profiili (OPP) (työasema/palvelin)

Tuetut ominaisuudet:

- Object Exchange (OBEX) 1.5 Single Response Mode (SRM)
- Object Push Profile (OPP) -asiakasohjelman Microsoft Office -integrointi

## Paikallisen kansion jakaminen muiden Bluetooth-laitteiden kanssa

Tietokoneella olevia kansioita voidaan jakaa muiden Bluetooth-laitteiden kanssa tämän käyttöoppaan kohdan Kansion jakamisen asetukset mukaisesti.

Jaettua kansiota käytetään juurihakemistona FTP:n kautta tapahtuvalle tiedostonsiirrolle ja oletuskansiona OPP:n ja BIP:n kautta vastaanotettaville tiedostoille.

## Bluetooth-etälaitteen jaetun kansion selaaminen

Kun laite on liitetty Bluetooth-laitteeseen, joka tukee FTP-yhteyttä, voit käyttää ja siirtää tiedostoja laitteen ja tietokoneen välillä samalla tavalla kuin paikallisestikin tavallisen resurssienhallinnan kaltaisessa ikkunassa:

- selaa tiedostoja ja kansioita
- siirrä tiedostoja ja kansioita
- poista tiedostoja ja kansioita
- nimeä tiedostoja ja kansioita uudelleen
  Huomautus: Jos etälaite tukee FTP-palvelinroolia, jonka versio on vanhempi kuin v1.2, tyhjiä kansioita voi nimetä uudelleen.
- Kansioiden luominen

Etälaitteen jaetun kansion avaaminen Palvelut-ikkunasta:

1. Avaa laitteen Palvelut-ikkuna (katso Uuden Bluetooth®-laitteen lisääminen ja yhdistäminen).
2. Valitse Selaa etäkansiota.

Etälaitteen jaetun kansion avaaminen Windowsin resurssienhallinnan kautta:

1. Avaa Tietokone-kansio.
2. Napsauta etälaitteen kuvaketta.

Huomautus: Jos etälaite tukee tilapäistä FTP-palvelinroolia (esim. FTP-palvelin rooli voidaan ottaa käyttöön tai poistaa käytöstä) Tietokone-kansion linkkiä ei välttämättä ole. Käytä tällöin etälaitteen Palvelut-ikkunaa.

Huomautus: Etälaite voi pyytää salasanaa tiedonsiirron aikana. Tässä tapauksessa molempiin laitteisiin on näppäiltävä sama salasana, jotta yhteys voidaan muodostaa. Jos salasanat eivät täsmää, yhteys katkaistaan.

## Tiedostojen lähetys Bluetooth-laitteeseen

Tiedoston ohjattu lähetys Bluetooth-laitteeseen käytetään tiedostojen lähettämisessä Bluetooth-etälaitteeseen. Ohjattu toiminto voi lähettää yhden tiedoston, mutta ohjattuja toimintoja voi käynnistää useita samanaikaisesti. Kohteena oleva etälaite valitaan ja tiedosto lähetetään vaiheittain. Tiedoston ohjattu lähetys Bluetooth-laitteeseen voidaan käyttää eri tilanteissa.

Huomautus: BIP-profiilia käytetään yleensä lähetettäessä kuvia mobiililaitteesta tietokoneeseen. OPP:tä käytetään kaikkien muiden tiedostotyyppien lähettämiseen. Tiedoston ohjattu lähetys Bluetooth-laitteeseen tukee molempia profiileja.

### Tiedostojen lähetys Microsoft Officesta Bluetooth-laitteeseen

Seuraavia Microsoft Office -versioita tuetaan:

- Microsoft Office 2010
- Microsoft Office 2013

Seuraavia Microsoft Office -sovelluksia ja -kohteita tuetaan:

- Word: asiakirja
- Excel: työkirja
- PowerPoint: esitys
- Access: tietokanta
- Outlook: tapaaminen, yhteystieto, viesti, muistiinpano, tehtävä

Microsoft Office -kohde tallennetaan automaattisesti, ennen kuin sen voi lähettää Bluetooth-etälaitteeseen.

Huomautus: jos Microsoft Office -kohdetta ei ole tallennettu, tallennuskehote näkyy Wordissa, Excelissä ja PowerPointissa.

Huomautus: jos Microsoft Office -kohde on juuri luotu tietokanta, Access-sovellus käynnistetään uudelleen.

Microsoft Office -kohteen lähettäminen Bluetooth-etälaitteeseen:

1. Valitse käyttämäsi Microsoft Office- ja Microsoft Office -sovelluksen version mukaan Jakaminen-, Tallenna ja lähetä-, tai Tallenna ja julkaise -alivalikosta Lähetä Bluetooth-laitteeseen. Katso tarvittaessa lisätietoja Microsoft Officen ohjeesta. Tiedoston ohjattu lähetys Bluetooth-laitteeseen tulee näkyviin.
2. Kun Tiedoston ohjattu lähetys Bluetooth-laitteeseen avautuu, valitse Bluetooth-laite, johon tiedosto lähetetään, ja napsauta Seuraava-painiketta.
3. Tiedostonsiirron edistyminen näkyy ikkunassa, ja kohde lähetetään valittuun Bluetooth-laitteeseen. Saat ilmoituksen, kun siirto on suoritettu.

### Tiedostojen lähetys Windowsin resurssienhallinnasta Bluetooth-laitteeseen

Lähetä tiedostoja Windowsin resurssienhallinnasta Bluetooth-laitteeseen seuraavasti:

1. Napsauta tiedostoa hiiren kakkospainikkeella Windowsin resurssienhallinnassa ja valitse valikosta Vastaanottaja-kohtaan Bluetooth-toiminta. Tiedoston ohjattu lähetys Bluetooth-laitteeseen tulee näkyviin.
2. Kun Tiedoston ohjattu lähetys Bluetooth-laitteeseen avautuu, valitse Bluetooth-laite, johon tiedosto lähetetään, ja napsauta Seuraava-painiketta.
3. Tiedostonsiirron edistyminen näkyy ikkunassa, ja tiedosto lähetetään valittuun Bluetooth-laitteeseen. Saat ilmoituksen, kun siirto on suoritettu.

### Tiedostojen lähetys Palvelut-ikkunasta Bluetooth-laitteeseen

Lähetä tiedostoja Palvelut-ikkunasta Bluetooth-laitteeseen seuraavasti:

1. Napsauta Lähetä tiedosto -linkkiä Palvelut-ikkunassa. Avaa-valintaikkuna avautuu.
2. Valitse tiedosto luettelosta ja napsauta Avaa-painiketta. Tiedoston ohjattu lähetys Bluetooth-laitteeseen tulee näkyviin.
3. Kun Tiedoston ohjattu lähetys Bluetooth-laitteeseen avautuu, napsauta Seuraava-painiketta.
4. Tiedostonsiirron edistyminen näkyy ikkunassa, ja tiedosto lähetetään valittuun Bluetooth-laitteeseen. Saat ilmoituksen, kun siirto on suoritettu.

## Tiedostojen vastaanottaminen Bluetooth-laitteesta

Kun toinen Bluetooth-laite aloittaa tiedostonsiirron tietokoneeseesi BIP- tai OPP-profiilin avulla, näyttöön avautuu Vastaanotetaan tiedostoja -ikkuna, jossa näkyy saapuvien tiedostojen oletusarvoinen kohdepolku.

Huomautus: BIP-profiilia käytetään yleensä lähetettäessä kuvia mobiililaitteesta tietokoneeseen. OPP:tä käytetään kaikkien muiden tiedostotyyppien lähettämiseen.

Vastaanotetaan tiedostoja -ikkunassa voit muuttaa oletuskohdekansiota, jonne saapuvat tiedostot ja kuvat tallennetaan. Voit tehdä tämän seuraavasti:

1. Napsauta Selaa ja valitse haluamasi kansioikkuna.
2. Käynnistä tiedostonsiirto polun valitsemisen jälkeen napsauttamalla Hyväksy-painiketta.
3. Hylkää saapuva tiedosto valitsemalla Hylkää.

### Bluetooth-laitteen tiedostojen ja kansioiden muokkaaminen

FTP-profiilia tukeva Bluetooth-laite voi tehdä muutoksia paikallisen jaetun kansion tiedostoihin ja kansioihin. Erikoisoikeuksia kysytään, jos etälaite yrittää korvata, nimetä uudelleen tai poistaa jaettua sisältöä. Käyttöoikeuspyyntö-ikkuna tulee näkyviin, ennen kuin nämä muutokset voidaan tehdä. Tässä ikkunassa voi valita seuraavat toiminnot ja asetukset:

- Jos haluat antaa Bluetooth-laitteelle luvan tehdä muutoksia tällä kertaa, valitse Salli vain tämän kerran ja OK.
- Jos haluat antaa Bluetooth-laitteelle luvan tehdä muutoksia aina, valitse Salli aina tämä laite ja OK.
- Jos haluat kieltää Bluetooth-laitetta tekemästä muutoksia tällä kertaa, valitse Peruuta.

Jos siirrettävä tiedosto ei muuta olemassa olevaa tiedostoa, Käyttöoikeuspyyntö-ikkuna ei tule näkyviin tiedostoa siirrettäessä.

### Tiedostojen vastaanottamisen edistyminen

Kun toinen Bluetooth-laite aloittaa tiedostonsiirron tietokoneeseen ja siirto hyväksytään, Vastaanotetaan-ikkuna saattaa tulla näkyviin:

- Jos etälaite on BIP- tai OPP-työasema, Vastaanotetaan-ikkuna tulee näkyviin.
- Jos etälaite on FTP-työasema, Vastaanotetaan-ikkunan näkyviin tuleminen voidaan määrittää tämän käyttöoppaan kohdassa Kansion jakamisen asetukset kuvatulla tavalla.

Vastaanotetaan-ikkunassa näkyvät seuraavat tiedot jokaisesta tiedostosta:

- Siirron tila (vastaanotettu, ei vastaanotettu, siirto käynnissä jne.)
- Siirron siirtonopeus parhaillaan siirrettäville tiedostoille
- Onnistuneesti vastaanotettujen tiedostojen koko