# Σύνδεση σε ακουστικά και ηχεία Bluetooth®

Σημείωση: Αυτή η ενότητα δεν ισχύει, εάν χρησιμοποιείτε Windows 8 ή νεότερη έκδοση.

Μπορείτε να χρησιμοποιείτε στερεοφωνικά και μονοφωνικά ακουστικά Bluetooth, για να ακούτε μουσική από τον υπολογιστή σας. Επίσης, μπορείτε να χρησιμοποιείτε τον υπολογιστή ως ηχείο Bluetooth μαζί με κάποια συσκευή Bluetooth.

Στα υποστηριζόμενα προφίλ ήχου περιλαμβάνονται τα ακόλουθα:

- A2DP – καταβόθρα και πηγή
- AVRCP – ελεγκτής και στόχος
- HFP/HSP – πύλη ήχου
- Ενοποίηση με το Windows Media Player/Center

## Ακρόαση μουσικής από τον υπολογιστή με ακουστικά ή ηχείο Bluetooth

Μπορείτε να συνδέσετε στερεοφωνικά ακουστικά Bluetooth στον υπολογιστή, για να ακούτε μουσική και να χειρίζεστε το πρόγραμμα αναπαραγωγής ήχου του υπολογιστή. Όταν συνδεθεί η συσκευή στερεοφωνικού ήχου Bluetooth, μπορεί να διακόψει/παύσει/συνεχίσει την αναπαραγωγή, να μεταβεί στο επόμενο/προηγούμενο κομμάτι και να αυξήσει/μειώσει την ένταση ήχου στο πρόγραμμα αναπαραγωγής ήχου του υπολογιστή.

Στο παράθυρο Υπηρεσίες της συσκευής Bluetooth που προστέθηκε (ανατρέξτε στην ενότητα Προσθήκη και σύνδεση νέας συσκευής Bluetooth®):

1. Για να γίνει η σύνδεση, κάντε κλικ στη σύνδεση Ακρόαση μουσικής στο παράθυρο Υπηρεσίες.
2. Το μήνυμα του παραθύρου Υπηρεσίες ενημερώνεται μόλις γίνει η σύνδεση, ενώ τα ακουστικά ή το ηχείο Bluetooth γίνονται η προεπιλεγμένη συσκευή ήχου του λειτουργικού συστήματος, με την οποία ακούτε μουσική από τον υπολογιστή.
3. Αν δεν ακούτε μουσική από τα ακουστικά Bluetooth όταν συνδέεστε, ελέγξτε αν οι ρυθμίσεις για την Προεπιλεγμένη συσκευή ήχου είναι ίδιες με αυτές που περιγράφονται στην ενότητα Προεπιλεγμένη συσκευή ήχου πιο κάτω.
4. Για να διακόψετε μια υπάρχουσα σύνδεση ήχου, κάντε κλικ στην επιλογή Αποσύνδεση στο στοιχείο Ακρόαση μουσικής του παραθύρου Υπηρεσίες. Έτσι επαναφέρετε την αρχική ρύθμιση για την προεπιλεγμένη συσκευή ήχου του λειτουργικού συστήματος.

#### Προεπιλεγμένη συσκευή ήχου

Όταν δημιουργείτε σύνδεση ήχου με τα στερεοφωνικά ακουστικά ή με ηχεία Bluetooth, η συσκευή ήχου των ακουστικών Bluetooth ορίζεται αυτόματα ως η Προεπιλεγμένη συσκευή στο λειτουργικό σύστημα των Windows. Σε ορισμένες σπάνιες περιπτώσεις, η προεπιλεγμένη συσκευή ήχου ακουστικών Bluetooth μπορεί να μην λειτουργεί αυτόματα. Για παράδειγμα, αν εγκαταστήσετε με μη αυτόματο τρόπο κάποια άλλη συσκευή ήχου ως Προεπιλεγμένη συσκευή, πριν να γίνει η σύνδεση με τη συσκευή ήχου ακουστικών Bluetooth, τότε η συσκευή ήχου ακουστικών Bluetooth μπορεί να μην λειτουργεί. Σε αυτήν την περίπτωση, κάντε κλικ στο στοιχείο Συσκευές αναπαραγωγής στο μενού της περιοχής ειδοποιήσεων ή κάντε κλικ στο στοιχείο Διαχείριση συσκευών ήχου στην ενότητα Υλικό και Ήχος του Πίνακα Ελέγχου, και ρυθμίστε τη συσκευή ήχου των ακουστικών Bluetooth ως την Προεπιλεγμένη συσκευή.

## Χρήση ακουστικών Bluetooth για κλήσεις VoIP

Για τα προγράμματα τηλεφωνίας VoIP μπορείτε να χρησιμοποιήσετε ως συσκευή ηχητικής επικοινωνίας τα μονοφωνικά ακουστικά Bluetooth.

Στο παράθυρο Υπηρεσίες της συσκευής Bluetooth που προστέθηκε (ανατρέξτε στην ενότητα Προσθήκη και σύνδεση νέας συσκευής Bluetooth®):

1. Κάντε κλικ στη σύνδεση Προώθηση κλήσεων VoIP σε handsfree στο παράθυρο Υπηρεσίες.
2. Το μήνυμα του παραθύρου "Υπηρεσίες" ενημερώνεται μόλις γίνει η σύνδεση και, στη συνέχεια, τα ακουστικά γίνονται η προεπιλεγμένη συσκευή ήχου επικοινωνίας για προγράμματα VoIP, όπως το Skype.
3. Αν θέλετε να διακόψετε την υπάρχουσα σύνδεση ήχου, κάντε κλικ στην επιλογή Αποσύνδεση στο στοιχείο Προώθηση κλήσεων VoIP σε handsfree του παραθύρου Υπηρεσίες.

#### Προεπιλεγμένη συσκευή επικοινωνίας

Όταν δημιουργείται σύνδεση ήχου με τα μονοφωνικά ακουστικά Bluetooth, η συσκευή ήχου των ακουστικών Bluetooth ορίζεται αυτόματα ως η Προεπιλεγμένη συσκευή επικοινωνίας στο λειτουργικό σύστημα των Windows. Σε ορισμένες σπάνιες περιπτώσεις, η προεπιλεγμένη συσκευή ήχου ακουστικών Bluetooth μπορεί να μην λειτουργεί αυτόματα. Για παράδειγμα, αν εγκαταστήσετε με μη αυτόματο τρόπο κάποια άλλη συσκευή ήχου ως Προεπιλεγμένη συσκευή επικοινωνίας, πριν να γίνει η σύνδεση με τη συσκευή ήχου ακουστικών Bluetooth, τότε η συσκευή ήχου Bluetooth μπορεί να μην λειτουργεί. Σε αυτήν την περίπτωση, κάντε κλικ στο στοιχείο Συσκευές αναπαραγωγής στο μενού της περιοχής ειδοποιήσεων ή κάντε κλικ στο στοιχείο Διαχείριση συσκευών ήχου στην ενότητα Υλικό και Ήχος του Πίνακα Ελέγχου, και ρυθμίστε τη συσκευή ήχου των ακουστικών Bluetooth ως την Προεπιλεγμένη συσκευή επικοινωνίας.

Σημείωση: Αν η συσκευή ήχου των ακουστικών Bluetooth δεν είναι η μοναδική συσκευή ήχου που υπάρχει στο λειτουργικό σύστημα των Windows, τότε δεν θα λειτουργήσει αυτόματα ως Προεπιλεγμένη συσκευή. Αν θέλετε να ορίσετε τη συσκευή ήχου των ακουστικών Bluetooth ως την Προεπιλεγμένη συσκευή, κάντε κλικ στο στοιχείο Συσκευές αναπαραγωγής στο μενού της περιοχής ειδοποιήσεων ή κάντε κλικ στο στοιχείο Διαχείριση συσκευών ήχου στην ενότητα Υλικό και Ήχος του Πίνακα Ελέγχου, και ρυθμίστε τη συσκευή ήχου των ακουστικών Bluetooth ως την Προεπιλεγμένη συσκευή.

## Αναπαραγωγή μουσικής από συσκευή Bluetooth στα ηχεία του υπολογιστή

Στα ηχεία του υπολογιστή μπορείτε να ακούτε μουσική που προέρχεται από συσκευή Bluetooth.

Στο παράθυρο Υπηρεσίες της συσκευής Bluetooth που προστέθηκε (ανατρέξτε στην ενότητα Προσθήκη και σύνδεση νέας συσκευής Bluetooth®):

1. Κάντε κλικ στη σύνδεση Αναπαραγωγή μουσικής στο παράθυρο Υπηρεσίες.
2. Μόλις ολοκληρωθεί αυτή η ενέργεια, ο ήχος που μεταδίδεται από την απομακρυσμένη συσκευή Bluetooth προωθείται στα ηχεία του υπολογιστή σας (ή σε άλλη προεπιλεγμένη συσκευή ήχου του υπολογιστή).
3. Όταν υπάρχει ενεργή σύνδεση για την Αναπαραγωγή μουσικής, μπορείτε να χειριστείτε, μέσω Bluetooth, την απομακρυσμένη συσκευή αναπαραγωγής πολυμέσων από το παράθυρο Απομακρυσμένος έλεγχος Bluetooth. Το εικονίδιο Απομακρυσμένος έλεγχος Bluetooth εμφανίζεται στην περιοχή ειδοποιήσεων. Αν κάνετε κλικ σε αυτό το εικονίδιο, εμφανίζεται το παράθυρο Απομακρυσμένος έλεγχος Bluetooth. Το παράθυρο υποστηρίζει διάφορες συνηθισμένες ενέργειες (π.χ. αναπαραγωγή/διακοπή, επόμενο/προηγούμενο κομμάτι και μείωση/αύξηση έντασης ήχου).
4. Για να διακόψετε τη χρήση του υπολογιστή ως ηχείου Bluetooth, κάντε κλικ στη σύνδεση Αποσύνδεση στο παράθυρο Υπηρεσίες.